hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Փաշինյանի ու Ալիևի պայմանավորվածությունների շեշտադրումները | Forrights.am
Առաջիկա օրերին տեղի կունենա Հայաստանի և Ադրբեջանի միջև սահմանագծման ու սահմանի անվտանգության հարցերով համատեղ հանձնաժողովի առաջին նիստը: Եվրոպական խորհրդի նախագահ Շառլ Միշելն այս մասին հայտնել է երեկ Բրյուսելում Նիկոլ Փաշինյանի և Իլհամ Ալիևի հետ հանդիպումից հետո։
Թե հայ-ադրբեջանական սահմանի ո՞ր հատվածում է տեղի ունենալու հանձնաժողովի նիստը, եվրոպական կողմը մանրամասներ չի հաղորդել: Հայկական ու ադրբեջանական կողմերը ևս լռում են՝ մինչ այս պահը առայժմ չբացահայտելով նաև, թե ովքեր են հանձնաժողովի կազմում յուրաքանչյուր կողմից:
Համատեղ հանձնաժողովի նիստերը միջպետական սահմանին անցկացնելն ի՞նչ է տալու Հայաստանին: Քաղաքագետ Տիգրան Գրիգորյանն արձանագրում է՝ այսպիսով Հայաստանի և Ադրբեջանի միջև սահմանների դեմարկացիայի գործընթացում նվազում է Ռուսաստանի դերակատարությունը:
«Մեծ հաշվով սկզբունքային տարբերություն չկա, թե այդ բանակցությունները որտեղ տեղի կունենան Մոսկվայում, թե հայ-ադրբեջանական սահմանին, բայց առաջին հերքին ընդգծվում է ՌԴ-ի մասնակցությունը նվազ պետք է լինի, ՌԴ-ին դուրս մեղելը բարդ է»,- ասում է քաղաքագետը:
Չնայած սահմանազատման հանձնաժողովի աշխատանքների մոտալուտ հնարավոր մեկնարկին՝ փորձագետները շեշտում են՝ գործընթացը կարող է տասնամյակներ տևել:
«Այդ գործընթացը կարող է երկար տևել, քանի որ ի վերջո խոսքը հազար կմ սահմանի մասին է: Կլինեն սահմանին հատվածներ որտեղ դեմարկացիան ամիսներ կամ տարիներ կտևեն և կլինեն տարածքներ որտեղ երեսուն տարի կտևի»-ասում է քաղաքագետ Բենիամին Պողոսյանը:
Եվրոպական խորհրդի նախագահը, առանց հավելյալ մանրամասների, նշել է, որ Փաշինյանն ու Ալիևը համաձայնության են եկել տրանսպորտային ուղիների ապաշրջափակման հարցի շուրջ:
Տիգրան Գրիգորյանը նկատում է՝ Բրյուսելի հայտարարությունը չի տալիս հայկական կողմի համար մի շարք կարևոր հարցերի պատասխաններ:
« Այստեղ խնդիրը կայանում է նրանում, թե ով է վերահսկողություն իրականացնելու այդ ճանապարհների նկատմամբ, արդյո՞ք անցակետեր լինելու են, մաքսատուրքեր վճարելու են, կարծում եմ, որ ՀՀ-ն հետ չի կանգնի իր որոշումից, քանի որ միջազգային փաստաթղթերն իր օգտին են խոսում»,- ասում է նա:
Երևանի մամուլի ակումբի նախագահ Բորիս Նավասարդյանը տրանսպորտային ուղիներն ապաշրջափակելու հայտարարության որոշ դրվագներ մտահոգիչ է համարում: Մասնավորապես, Նավասարդյանն ուշադրություն է հրավիրում «ինչ սկզբունքներով է իրականացվելու տարանցումը Հայաստանի տարբեր հատվածների միջև Ադրբեջանի տարածքով» ձևակերպման վրա:
«Արդյո՞ք դա չի նշանակում, որ այս ձևակերպման հետևում թաքնված է Տավուշի տարածքով անցնող ճանապարհները, այսինքն այն կհայտնվի այն իրավիճակում, ինչ Սյունիքի ճանապարհների հետ եղավ»,- նշում է Նավասարդյանը:
Երեկ կայացած հանդիպման մասին տարածված հաղորդագրությունում մանրամասներ չկան խաղաղության պայմանագրի նախապատրաստման աշխատանքների վերաբերյալ: Հիշեցնենք՝ ապրիլի 6-ին Բրյուսելում կայացած հանդիպմանը Փաշինյանն ու Ալիևն արտաքին գործերի նախարարներին հանձնարարել էին բանակցել խաղաղության պայմանագրի նախագծի շուրջ: Այս հայտարարությունից հետո Երևանը վեց կետ է առաջ քաշել Բաքվի հինգ կետերին զուգահեռ՝ խաղաղության պայմանագիր կնքելու շուրջ բանակցություններ սկսելու համար: Ադրբեջանական կողմից, ինչպես հայտարարել էր Արարատ Միրզոյանը, դրական ազդակներ չկան: Նշենք, որ Հայաստանն առաջարկում է բանակցել նաև արցախահայության անվտանգության և կարգավիճակի հարցերի շուրջ:
Նախորդ նյութը«Կարծես, թե ես չկամ». ցմահ դատապարտյալին ոչ ոք չի պատասխանում
Հաջորդ նյութըՀՀ ԶՈՒ ԳՇ պետի տեղակալի և երեք բարձրաստիճան սպաների վերաբերյալ քրեական գործը մեղադրական եզրակացությամբ ուղարկվել է դատարան․ դատախազություն
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
ՀՀ ՄԻՊ-ը դիմել է Կլաարին՝ պահանջելով ադրբեջանցիներին ենթադրաբար խոշտանգելու նյութերը
44-օրյա պատերազմի և Ադրբեջանի շարունակվող ագրեսիայի հետևանքները քննարկվել են Վարշավայում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.